Source: http://legislatie.just.ro/Public/DetaliiDocumentAfis/3096
Timestamp: 2019-12-06 22:12:08+00:00

Document:
OG 26 28/08/1993 - Portal Legislativ
ORDONANTA nr. 26 din 28 august 1993privind tariful vamal de import al României
Publicat în MONITORUL OFICIAL nr. 213 din 31 august 1993
În temeiul art. 107 alin. (1) şi (3) din Constituţia României şi al art. 1 lit. e) din Legea nr. 58/1993 privind abilitarea Guvernului de a emite ordonanţe şi autorizarea contractării şi garantarii unor credite externe, precum şi a contractării unor împrumuturi de stat, Guvernul României emite prezenta ordonanţă. + Articolul 1Tariful vamal de import al României, în vigoare, publicat în Monitorul Oficial al României, Partea I, nr. 68 din 31 martie 1993, cu modificările din anexa nr. 1 la prezenta ordonanţă, se aplică la toate mărfurile care fac obiectul importurilor. + Articolul 2La importurile de mărfuri din ţările cu care se întreţin relaţii comerciale pe baza unor convenţii sau înţelegeri internaţionale, aplicarea taxelor vamale se face potrivit prevederilor acestora. + Articolul 3Taxele vamale prevăzute în tariful vamal de import sunt exprimate în procente şi se aplică la valoarea în vama a mărfurilor importate, exprimată în lei. Taxele vamale se percep de către organele vamale şi se vărsa la bugetul de stat. + Articolul 4Taxele vamale aplicabile sunt cele în vigoare la data înregistrării declaraţiei vamale de import al mărfurilor. + Articolul 5Este scutit de taxe vamale importul următoarelor categorii de bunuri:- ajutoare şi donaţii, cu caracter social, umanitar, cultural, sportiv, didactic, primite de organizaţii sau asociaţii nonprofit cu caracter umanitar sau cultural, ministere şi alte organe ale administraţiei publice, sindicate şi partide politice, organizaţii de cult, federaţii, asociaţii sau cluburi sportive, instituţii de învăţământ, fără a fi destinate sau a fi folosite pentru subvenţionarea campaniei electorale sau a unor activităţi ce pot constitui ameninţări la siguranţa naţionala;- bunurile străine care devin, potrivit legii, proprietatea statului;- mostrele fără valoare comercială, materiale publicitare, de reclama şi documentare;- alte bunuri prevăzute în legi sau în hotărâri ale Guvernului. + Articolul 6Condiţiile care trebuie îndeplinite pentru ca bunurile enumerate la articolul precedent sa beneficieze de scutire de taxe vamale sunt:- să fie trimise de expeditor către destinatar fără nici un fel de obligaţii de plată;- sa nu facă obiectul unor comercializari ulterioare;- sa nu fie utilizate pentru prestaţii către terţi, aducatoare de venituri;- să fie cuprinse în patrimoniul persoanei juridice şi înregistrate în evidenţa contabilă proprie.Bunurile scutite de taxe vamale pot fi folosite numai în scopurile pentru care au fost importate. La schimbarea destinaţiei bunurilor, importatorii sunt obligaţi sa îndeplinească formalităţile legale privind importul mărfurilor şi sa achite taxele vamale de import. În acest caz, valoarea în vama se calculează la cursul valabil în ziua constatării schimbării destinaţiei bunurilor.Organele de control financiar şi ale Gărzii financiare sunt obligate sa urmărească destinaţia data acestor bunuri şi sa sesizeze organele vamale pentru luarea măsurilor ce decurg din aplicarea legii. Taxele astfel datorate se stabilesc şi se urmăresc pe o perioadă de 5 ani de la data intrării în ţara a bunurilor. + Articolul 7De asemenea, este scutit de taxe vamale importul următoarelor categorii de bunuri:- bunurile de origine română;- bunurile reparate în străinătate sau bunurile care le înlocuiesc pe cele necorespunzătoare calitativ, returnate partenerilor externi în perioada de garanţie;- bunurile care se înapoiază în ţara ca urmare a unei expedieri eronate. + Articolul 8Valoarea în vama reprezintă acea valoare care constituie baza de calcul al taxelor vamale prevăzute în tariful vamal de import al României.Valoarea în vama a mărfurilor importate se determina potrivit regulilor prevăzute în Acordul privind aplicarea art. VII din Acordul general pentru tarife şi comerţ.La aceasta valoare se adauga, în măsura în care au fost efectuate, dar nu au fost incluse în preţ, următoarele: a) cheltuielile de transport pe parcurs extern ale mărfurilor importate; ... b) cheltuielile de încărcare, de descărcare şi de manipulare conexe transportului mărfurilor importate, pe parcurs extern; ... c) costul asigurării pe parcurs extern. ... Dacă valoarea în vama a mărfurilor importate nu poate fi stabilită pe baza valorii de tranzacţie, aceasta se determina pe baza prevederilor art. 3, 4, 5, 6, 7 din Acordul privind aplicarea art. VII din Acordul general pentru tarife şi comerţ. În acest caz, cuantumul cheltuielilor menţionate la prezentul articol se calculează potrivit tarifelor practicate în mod obişnuit pentru astfel de cheltuieli. + Articolul 9Transformarea în lei a preţurilor şi a cheltuielilor exprimate în valută se face la cursul de schimb stabilit şi comunicat de Banca Naţionala a României, în fiecare vineri. Acest curs se utilizează pe toată durata saptaminii următoare pentru determinarea valorii în vama a mărfurilor importate ale căror declaraţii vamale se înregistrează în cursul saptaminii respective. + Articolul 10Valoarea în vama se determina şi se declara de către importatori, direct sau prin reprezentanţii autorizaţi ai acestora, care sunt obligaţi să depună la vama, împreună cu celelalte documente necesare vamuirii mărfii, o declaraţie pentru valoarea în vama, însoţită de facturi sau alte documente de plată a mărfii şi a cheltuielilor pe parcurs extern aferente acesteia.Modelul şi instrucţiunile de completare a declaraţiei pentru valoarea în vama se stabilesc prin ordin al ministrului finanţelor. + Articolul 11În vederea încadrării tarifare corecte a mărfurilor, organele vamale pot cere ca importatorii să depună expertize tehnice sau de laborator privind felul, natura, compozitia mărfurilor sau bunurilor.Asemenea expertize pot fi prezentate de importatori şi din iniţiativa proprie.Cheltuielile privind expertiza sunt în sarcina importatorului.Expertizele tehnice sau de laborator se pot efectua numai la organizaţiile sau laboratoarele acceptate de Direcţia Generală a Vamilor sau în laboratoarele administraţiei vamale. + Articolul 12Importatorii sau comisionarii în vama sunt obligaţi sa înscrie în declaraţia vamală încadrarea tarifara, valoarea în vama a mărfurilor şi bunurilor, coeficientul tarifar, cuantumul taxelor vamale, precum şi felul, numărul şi data instrumentului de plată.Declaraţia vamală va fi însoţită de dovada plăţii taxelor vamale datorate. + Articolul 13Organele vamale verifica încadrarea tarifara, calculul taxelor vamale înscrise în declaraţia vamală şi urmăresc încasarea acestora. + Articolul 14Plata taxelor vamale se face de către importator sau de către comisionarul în vama, în contul unităţii care a efectuat vamuirea, prin folosirea formelor şi instrumentelor de decontare care asigura cu anticipatie sumele necesare efectuării plăţilor. Aceasta obligaţie revine importatorului şi în cazul taxelor vamale garantate. + Articolul 15Mărfurile se considera introduse legal în ţara pe baza liberului de vama, care se acordă în scris, dacă sunt îndeplinite condiţiile efectuate formalităţile de vamuire şi numai după prezentarea documentelor legale care atesta efectuarea plăţii taxelor.Până la încasarea efectivă, în contul unităţii vamale, a taxelor vamale şi drepturilor cuvenite bugetului de stat, liberul de vama are caracter provizoriu.Unităţile vamale pot acorda liber de vama provizoriu, în scris, pe termen de cel mult 30 de zile în cazul în care valoarea în vama nu poate fi determinata la data declarării. În acest caz, mărfurile pot fi ridicate din vama dacă importatorul instituie o garanţie suficienta pentru acoperirea achitării taxelor vamale şi a drepturilor cuvenite bugetului de stat. + Articolul 16Organele vamale au dreptul să efectueze verificări şi investigaţii privind aplicarea prezentei ordonanţe atât în momentul vamuirii, cît şi ulterior, la vama sau la sediul importatorilor. Dreptul de verificare ulterioară poate fi exercitat în decursul unei perioade de 5 ani de la data intrării în ţara a mărfurilor sau a bunurilor. + Articolul 17Importatorii şi comisionarii în vama sunt obligaţi sa păstreze şi sa pună la dispoziţia organelor specializate din administraţia vamală, care efectuează controlul ulterior, în cadrul termenului legal, toate documentele care se referă la mărfurile importate. + Articolul 18Diferenţele în minus constatate la verificarea taxelor vamale se plătesc în termen de 7 zile de la data comunicării, iar diferenţele în plus se restituie, în acelaşi termen, sau se compensează cu taxe ulterioare, la cererea importatorului.Diferenţele de taxe se stabilesc în termen de 5 ani de la data vamuirii.Restituirea taxelor nedatorate se face de către unitatea vamală care le-a perceput din încasări curente de taxe sau de la bugetul de stat. + Articolul 19Declaraţiile vamale şi actele constatatoare ale organelor vamale privind taxele şi drepturile cuvenite bugetului de stat constituie titluri executorii.Băncile pun în aplicare aceste titluri fără acceptul plătitorilor. + Articolul 20Neplata la termen legal a taxelor vamale şi a altor drepturi cuvenite bugetului de stat atrage majorarea sumei de plată cu 0,3% pentru fiecare zi de întârziere.Calculul majorărilor de întârziere se face din ziua imediat următoare expirării termenului legal de plată până în ziua plăţii taxei datorate, inclusiv, iar cuantumul acestora se suporta, în toate cazurile, de către importatori. + Articolul 21Taxele vamale încasate în plus ca urmare a neacordarii regimurilor preferenţiale stabilite prin acordurile internaţionale se restituie la cererea scrisă a importatorilor în baza documentelor care justifica acordarea preferintelor, dacă acestea au fost depuse la organele vamale în termen de 2 ani de la data înregistrării declaraţiei vamale de import şi în termenul de valabilitate a documentelor. + Articolul 22Contestaţiile cu privire la aplicarea tarifului vamal de import, la stabilirea valorii în vama şi a încadrării tarifare se depun în termen de 30 de zile de la luarea la cunoştinţa de către agentul economic şi se soluţionează de şeful unităţii vamale unde s-a efectuat vamuirea.Împotriva soluţiei date se poate face intimpinare în termen de 30 de zile la Direcţia Generală a Vamilor.În termen de 15 zile de la luarea la cunoştinţa a modului de rezolvare de către Direcţia Generală a Vamilor se poate face plîngere la instanţa judecătorească competenţa. + Articolul 23Termenul de prescripţie a taxelor şi a altor drepturi cuvenite bugetului de stat este de 5 ani şi curge de la data înregistrării declaraţiei vamale de import. + Articolul 24Mărfurile aflate sub un regim vamal care suspenda temporar încasarea taxelor vamale de import sunt admise pe teritoriul tarii numai cu garantarea plăţii taxelor vamale.Garantarea plăţii taxelor vamale se face de către importator sau reprezentantul acestuia, prin depunerea la unitatea vamală a unei sume băneşti egala cu cuantumul taxelor vamale aferente bunurilor sau prin depunerea unei scrisori de garanţie prin care o unitate bancară, cu sediul în România, se angajează sa plătească organelor vamale suma reprezentind cuantumul taxelor vamale.Direcţia Generală a Vamilor poate acorda scutiri de la garantarea plăţii taxelor vamale, în cazuri justificate, în baza metodologiei stabilite de Ministerul Finanţelor. + Articolul 25Pentru operaţiunile temporare care nu au fost încheiate în termen şi pentru operaţiunile de import admise cu liber de vama provizoriu, dacă taxele nu au fost achitate de titularul operaţiunii până la expirarea termenului acordat, încasarea taxelor vamale, a majorărilor de întârziere şi a amenzilor se face din oficiu de către organele vamale, prin organele bancare şi financiare, după caz. + Articolul 26Constituie contravenţie şi se sancţionează cu amendă egala cu 50% din valoarea în vama a mărfurilor depunerea declaraţiei vamale sau a documentelor insotitoare conţinând date nereale privind felul, cantitatea, originea şi valoarea mărfurilor. + Articolul 27Încercarea de sustragere sau sustragerea de la vamuire a mărfurilor sau bunurilor constituie contravenţie şi se sancţionează cu amendă egala cu valoarea în vama a acestora şi confiscarea lor. + Articolul 28Neprezentarea în termen la unitatea vamală de destinaţie a mărfurilor sau bunurilor transportate în tranzit ori prezentarea acestora pentru vamuire la o alta unitate vamală decît cea menţionată în declaraţia vamală de tranzit, fără acordul direcţiei regionale vamale în subordinea căreia se afla vama de destinaţie, constituie contravenţie şi se sancţionează cu amendă egala cu 10% din valoarea mărfii. + Articolul 29Descărcarea, încărcarea sau transbordarea mărfurilor pe nave, fără permis vamal, constituie contravenţie şi se sancţionează cu amendă egala cu valoarea în vama a mărfurilor şi confiscarea acestora. + Articolul 30Prezentarea la organele vamale, de către transportator, a unor documente de transport internaţionale cu date eronate privind felul şi cantitatea mărfurilor sau bunurilor constituie contravenţie şi se sancţionează cu amendă egala cu valoarea în vama a mărfurilor sau a bunurilor constatate în plus. În acest caz se aplică şi măsura confiscării acestora. + Articolul 31Aplicarea sancţiunilor prevăzute în prezenta ordonanţă se prescrie în termen de 5 ani de la data săvârşirii faptei.Contravenţiile se constata de organele vamale în incintele vamale, precum şi în oricare alte locuri unde se desfăşoară operaţiuni de supraveghere vamală.Procesele-verbale de constatare a contravenţiilor se aproba prin încheiere de şeful unităţii vamale. + Articolul 32Împotriva procesului-verbal de contravenţie, aprobat prin încheiere, contravenientul poate formula plîngere în termen de 15 zile de la comunicare.Plîngerea se depune la unitatea vamală unde s-a constatat contravenţia, care o va inainta, în termen de cel mult 5 zile, la judecătoria în a carei raza teritorială se afla sediul sau domiciliul contravenientului. + Articolul 33Sancţiunile prevăzute în prezenta ordonanţă se aplică contravenientilor persoane juridice sau persoane fizice, după caz.În măsura în care în prezenta ordonanţă nu se dispune altfel, se aplică normele generale privind regimul contravenţiilor, cu excepţia reglementărilor privind reducerea amenzilor în cazul plăţilor pe loc sau într-un anumit termen. + Articolul 34Amenzile aplicate prin procesele-verbale de contravenţie rămase definitive şi executorii se încasează de organele vamale, prin organele bancare şi financiare, fără acceptul plătitorului. + Articolul 35Guvernul, la propunerea Ministerului Finanţelor şi a Ministerului Comerţului, poate aproba pentru unele mărfuri ori contingente de mărfuri taxe reduse sau exceptate, cu caracter temporar.Reducerile şi exceptarile de la taxele vamale se vor stabili şi aplica numai pe poziţii tarifare, în mod nediscriminatoriu faţă de agenţii economici importatori sau beneficiari. + Articolul 36Regulile generale pentru încadrarea în nomenclatura vamală, precum şi cele de stabilire a originii bunurilor sunt cele prevăzute în anexa nr. 2 la prezenta ordonanţă. + Articolul 37Pe data intrării în vigoare a prezentei ordonanţe se abroga: art. 21, 22, 23 24, 25, 26, 30, 31 şi 66 din Codul vamal al României, aprobat prin Legea nr. 30/1978; Decretul nr. 395/1976; art. 67, 68, 77, 80, 81, 82, 83, 84, 85, 86, 87, 88, 92, 93, 94, 95, 96, 97, 107, 145, 146 alin. 2, art. 147, 148, 149 lit. a) şi c), 150, 236, 237 şi anexa nr. 6 din Regulamentul vamal, aprobat prin Decretul nr. 337/1981; Hotărârea Guvernului nr. 673/1991 privind tariful vamal de import al României; Hotărârea guvernului nr. 120/1993 privind detalierea clasificarii mărfurilor în tariful vamal de import al României de la 6 la 8 cifre, precum şi orice alte dispoziţii contrare. + Articolul 38Anexele nr. 1 şi 2 fac parte integrantă din prezenta ordonanţă. PRIM-MINISTRUNICOLAE VACAROIUContrasemnează:----------------Ministru de stat, ministrul finanţelor,Florin GeorgescuMinistrul comerţului,Cristian IonescuMinistrul industriilor,Dumitru Popescu + Anexa 1 LISTAmărfurilor exceptate de la plata taxelor vamale
Poziţia tarifară Denumirea mărfii Taxa vamală
08140000 Coji de citrice sau de pepeni (inclusiv pepeni verzi) proaspete, congelate, uscate sau semiconservate în saramură, în apă sulfitată sau în alte soluţii conservate ex.
12111000 Rădăcini de lemn dulce ex.
13012000 Gumă arabică ex.
15192000 Alcooli graşi industriali ex.
15209000 Altele, inclusiv glicerina sintetică ex.
17021010 Care conţin în stare uscată 99% sau mai mult din greutatea produsului pur ex.
17025000 Fructoză pură din punct de vedere chimic ex.
25051000 Nisipuri de siliciu şi nisipuri cuarţoase ex.
25101000 Nemăcinaţi ex.
25102000 Măcinaţi ex.
25240030 Sub formă de fibre, fulgi sau pulberi ex.
27100074 Cu un conţinut de sulf care să nu depăşească 1% din greutate ex.
27100076 Cu un conţinut de sulf care să depăşească în greutate 1%, dar să nu depăşească 2% ex.
27100077 Cu un conţinut de sulf care să depăşească în greutate 2%, dar să nu depăşească 2,8% ex.
27100078 Cu un conţinut de sulf care să depăşească în greutate 2,8% ex.
27100098 Altele, uleiurile lubrifiante şi altele ex.
27160000 Energie electrică ex.
28182000 Oxid de aluminiu, altul decât corindon artificial ex.
28209000 Alţii - Permanganat de potasiu ex.
28220000 Oxizi şi hidroxizi de cobalt; oxizi de cobalt comerciali ex.
28242000 Minium de plumb roşu şi portocaliu ex.
28262000 Fluorosilicaţi de sodiu sau de potasiu ex.
28271000 Clorură de amoniu ex.
28276000 Ioduri şi oxiioduri ex.
28321000 Sulfiţi de sodiu ex.
28322000 Alţi sulfiţi ex.
28342910 De bariu, de beriliu, de cadmiu, de cobalt, de nichel ex.
28364000 Carbonaţi de potasiu ex.
28421000 Silicaţi dubli sau complecşi ex.
29012100 Etilenă ex.
29012200 Propenă (Propilenă) ex.
29021990 Azulene şi derivatele ei alchilate (Azulene) ex.
29036900 Alţii ex.
29041000 Derivaţi conţinând numai grupări sulfonice, săruri ale acestora şi esterii lor etilici ex.
29051200 Propan 1-ol (alcool propilic) şi propan 2-ol (alcool izopropilic) ex.
29054411 Conţinând D-manitol într-o proporţie de cel mult 2% din greutate, în raport cu conţinutul de D-glucitol ex.
29054419 Alţii ex.
29061200 Ciclohexanol, metilciclohexanol şi dimetilciclohexanoli ex.
29071100 Fenol (hidroxibenzen) şi sărurile lui ex.
29071200 Crezoli şi sărurile lor ex.
29071500 Naftoli şi sărurile lor ex.
29072100 Resorcinol şi sărurile lui ex.
29072310 4,4'izopropilidendifenol (bisfenol A, difenilol propan) ex.
29089000 Alţii ex.
29092000 Eteri ciclonici, ciclenici, cicloterpenici şi derivaţii lor halogenaţi, sulfonaţi, nitraţi sau nitrozaţi ex.
29095010 Gaiacol, gaiacol sulfonaţi de potasiu ex.
29124100 Vanilină (aldehida metilprotocatehică) ex.
29124200 Etilvanilină (aldehida etilprotocatehică) ex.
29130000 Derivaţi halogenaţi, sulfonaţi, nitraţi sau nitrozaţi ai produselor de la poziţia nr. 29.12. ex.
29142200 Ciclohexanona şi metilciclohexanone ex.
29155000 Acid propionic, sărurile şi esterii lui ex.
29161500 Acizii oleic, linoleic sau linolenic, sărurile şi esterii lor ex.
29171990 Alţii ex.
29173990 Alţii ex.
29181100 Acid lactic, sărurile şi esterii lui ex.
29181500 Sărurile şi esterii acidului citric ex.
29182100 Acid salicilic şi sărurile lui ex.
29182200 Acid O-acetilsalicilic, sărurile şi esterii lui ex.
29183000 Acizi carboxilici cu funcţie aldehidă sau cetonă, dar fără alte funcţii oxigenate, anhidridele, halogenurile, peroxizii, peroxiacizii şi derivaţii lor ex.
29211200 Dietilamina şi sărurile acesteia ex.
29211910 Trietilamine şi sărurile lor ex.
29212100 Etilendiamina şi sărurile acesteia ex.
29213010 Ciclohexilamine, ciclohexildimetilamine şi sărurile lor ex.
29214100 Anilină şi sărurile ei ex.
29215110 O-, m-, p-fenilendiamina, diamonotoluen şi derivaţii lor halogenaţi, sulfonaţi, nitraţi sau nitrozaţi, sărurile lor ex.
29241000 Amide aciclice (inclusiv carbamaţi) şi derivaţii lor şi sărurile lor ex.
29252000 Imine şi derivaţii lor, sărurile lor ex.
29262000 1-Cianguanidină (Diciandiamidă) ex.
29337100 6-hexanlactamă (epsiloncaprolactamă) ex.
29372100 Cortizon, hidrocortizon, prednison (dihidrocortizon) şi prednisolon (dehidrohidrocortizon) ex.
29379100 Insulina şi sărurile acesteia ex.
29379200 Estrogen şi progestrogen ex.
29379900 Alţii ex.
29381000 Rutozide (Rutabion) şi derivaţii acestora ex.
29391000 Alcaloizi de opium şi derivaţii lor; sărurile acestora ex.
29392190 Alţii ex.
29392900 Alţii ex.
29393000 Cafeină şi sărurile acesteia ex.
29394010 Efedrină şi sărurile sale ex.
29395010 Teofilină şi aminofilină; sărurile lor ex.
29396010 Ergometrină şi sărurile sale ex.
29396030 Ergotamină şi sărurile sale ex.
29411000 Penicilină şi derivaţii acesteia cu o structură de acid penicilanic; sărurile acestora ex.
29413000 Tetraciclină şi derivaţii acesteia; sărurile acesteia ex.
29414000 Cloramfenicol şi derivaţii acestuia; sărurile acestora ex.
29420000 Alţi compuşi organici ex.
31042050 Cu conţinut de potasiu apreciat în K2O cuprins între 40% şi 62%, din greutatea produsului anhidru în stare uscată ex.
38121000 Preparate aşa-zise "Acceleratori de vulcanizare" ex.
38122000 Plastifianţi compuşi pentru cauciuc sau pentru materiale plastice ex.
39021000 Polipropilenă ex.
39023000 Copolimeri de propilenă ex.
39046100 Politetrafluoretilenă ex.
39074000 Policarbonaţi ex.
39121200 Plastifiaţi ex.
39123100 Carboximetilceluloză şi sărurile sale ex.
44079110 Lipite prin îmbinare dinţată, chiar geluite sau şlefuite ex.
44079131 Lame şi frize pentru parchet neasamblate ex.
44079150 Şlefuite ex.
44089093 De o grosime care să nu depăşească 1 mm ex.
48054000 Hârtie şi carton filtru ex.
48120000 Blocuri filtrante şi plăci filtrante, din pastă de hârtie ex.
48192010 Cu o greutate a hârtiei sau a cartonului sub 600 grame/mp ex.
52010090 Altfel decât hidrofil sau albit ex.
69010010 Cărămizi cu o greutate de peste 650 kg/mc ex.
69022010 Cu un conţinut de siliciu (SiO2) de minimum 93% din greutate ex.
69022091 Cu un conţinut de aluminiu (Al2O3) de peste 7%, dar mai puţin de 45% din greutate ex.
72024910 Cu un conţinut de carbon de maximum 0,05% din greutate ex.
72024950 Cu un conţinut de carbon de peste 0,05%, dar maximum 0,5% din greutate ex.
76071190 Cu o grosime de 0,021 mm sau peste, dar care să nu depăşească 0,2 mm ex.
80030000 Bare, profile şi sârmă din staniu ex.
84161010 Cu dispozitiv de control automat încorporat ex.
84162000 Alte arzătoare, inclusiv arzătoare mixte ex.
84171000 Furnale şi cuptoare pentru calcinare şi topire sau alte tratamente termice ale minereurilor sau metalelor ex.
84223000 Maşini şi aparate pentru umplut, închis, capsulat sau etichetat sticle, cutii, saci sau alte recipiente, maşini şi aparate pentru gazeificarea (acidularea) băuturilor ex.
84233000 Bascule pentru cântăriri constante, balanţe şi bascule de însăcuire sau dozare ex.
84391000 Maşini şi aparate pentru fabricarea pastei din materii fibroase celulozice ex.
84392000 Maşini şi aparate pentru fabricarea hârtiei sau cartonului ex.
84393000 Maşini şi aparate pentru finisarea hârtiei sau cartonului ex.
84401030 Maşini de cusut sau maşini de prins agrafe ex.
84401040 Maşini de legat prin lipire ex.
84409000 Părţi ex.
84411010 Maşini de tăiat, bobinatoare ex.
84411020 Maşini de tăiat în lungime sau în lăţime ex.
84412000 Maşini pentru fabricarea sacilor, pungilor sau plicurilor ex.
84413000 Maşini pentru fabricarea cutiilor, lăzilor, tuburilor de carton, bidoanelor sau ambalajelor similare, altfel decât prin mulare ex.
84414000 Maşini pentru mularea articolelor din pastă de hârtie, hârtie sau carton ex.
84418000 Alte maşini şi aparate ex.
84651000 Cu manevrare manuală a piesei între operaţii ex.
84651090 Fără manevrarea manuală a piesei între operaţii ex.
84659100 Maşini de tăiat ex.
84659200 Maşini de îndreptat sau de rabotat; maşini de frezat sau de modelat prin tăiere ex.
84659300 Maşini de şlefuit, de polizat sau de lustruit ex.
84659400 Maşini de curbat sau de asamblat ex.
84659500 Maşini de găurit sau de mortezat ex.
84659600 Maşini de spintecat, de retezat sau de cojit ex.
84773000 Maşini de formare prin suflare ex.
84678100 Ferăstraie cu lanţ ex.
84793010 Prese pentru fabricarea panourilor din particule ex.
85082010 Maşini de retezat ex.
85082030 Ferăstraie circulare ex.
73041010 Cu un diametru exterior ce nu depăşeşte 168,3 mm ex.
73041030 Cu un diametru exterior de peste 168,3 mm, dar care nu depăşeşte 406,4 mm ex.
73042010 Prăjini de foraj ex.
73042091 Cu un diametru exterior ce nu depăşeşte 406,4 mm ex.
84051000 Generator de gaz cu aer sau de gaz cu apă cu sau fără epuratoarele lor; generatoare de acetilenă şi generatoare similare de gaz, prin procedeul cu apă cu sau fără epuratoarele lor ex.
84059000 Părţi ex.
84314300 Părţi de maşini pentru sondaj sau foraj de la poziţiile 843041 sau 843049 ex.
72249001 Din oţeluri rapide ex.
72249005 Cu un conţinut de carbon de 0,7% sau mai puţin, de 0,5% sau peste, dar până la 1,2%, inclusiv de mangan şi de 0,6% sau peste, dar până la 2,3% inclusiv de siliciu, din greutate; cu un conţinut de bor de 0,0008% sau peste din greutate; fără ca nici un alt element să atingă conţinutul minimal indicat la nota 1 pct. f) a prezentului capitol*) ex.
___________ *) Capitolul 72 din tariful vamal de import al României.
72249031 Cu un conţinut de 0,9% C sau peste, dar până la 1,15% inclusiv, din greutate, şi un conţinut de Cr de 0,5% sau peste, dar până la 2% inclusiv, din greutate, şi eventual un conţinut de molibden de maximum 0,5% din greutate ex.
72249091 Cu secţiunea transversală circulară sau poligonală ex.
26060000 Minereuri şi concentrate de Al ex.
29012400 Buta 1,3-dienă, izopren ex.
85459010 Rezistenţe de încălzire ex.
35069100 Adezivi pe bază de cauciuc sau materiale plastice (inclusiv răşini artificiale) ex.
84312000 Pentru maşini şi aparate de la poziţia 8427 ex.
85089000 Părţi ex.
29242100 Ureine şi derivaţii lor; sărurile lor ex.
29054200 Pentaeritritol (pentaeritrită) ex.
28211000 Oxizi şi hidroxizi de fier ex.
76031000 Pulberi cu structură nelamelară ex.
39123910 Etilceluloză ex.
28163000 Oxid, hidroxid şi peroxid de stronţiu ex.
38171050 Alchilbenzen linear ex.
38234000 Aditivi preparaţi pentru cimenturi, mortare sau betoane ex.
73021031 Şină cu greutatea pe metru egală sau mai mare de 20 kg ex.
84743200 Maşini pentru amestecat substanţe minerale cu bitum ex.
84798200 Pentru amestecat, malaxat, concasat, măcinat, cernut, omogenizat, emulsionat sau barbotat ex.
86040000 Vehicule pentru întreţinerea sau pentru servicii de cale ferată sau similare chiar autopropulsate (de ex.: vagoane-atelier, vagoane-macara, vagoane echipate pentru completarea balastului, vagoane de aliniere a căilor ferate, vehicule de probă şi drezine) ex.
86050000 Vagoane de călători, vagoane de bagaje, vagoane poştale şi alte vagoane speciale de cale ferată, tractate (exclusiv cele de la poz. 8604) ex.
86071911 Forjate din oţeluri ex.
84629991 Pentru fabricarea de nituri, buloane şi nituri ex.
01051910 Gâşte şi curcani ex.
01051990 Raţe şi bibilici ex.
23040000 Turte şi alte reziduuri solide aglomerate sau nu, sub formă de pelete, rezultate din extracţia uleiului de soia ex.
23063000 Din seminţe de floarea-soarelui ex.
84386000 Maşini şi aparate pentru prepararea fructelor sau legumelor ex.
29362600 Vitamina B12 şi derivaţii acesteia ex.
29362700 Vitamina C şi derivaţii acesteia ex.
29369011 Concentrate naturale de vitamina A+D ex.
Notă ... *) Capitolul 72 din tariful vamal de import al României. + Anexa 2 NORMEprivind nomenclatura vamală şi stabilirea originii bunurilor I. Nomenclatura vamalăÎncadrarea mărfurilor în nomenclatura folosită pentru tariful vamal de import se determina în conformitate cu următoarele principii:1. Titlurile secţiunilor, capitolelor şi subcapitolelor sunt considerate ca având numai un rol indicativ, încadrarea mărfii se considera corecta numai atunci când este determinata în concordanta cu textul poziţiilor, al notelor secţiunilor sau capitolelor corespunzătoare, cu condiţia ca prevederile acestora sa nu fie contradictorii, după următoarele reguli:2. a) un bun incomplet sau nefinit care prezintă caracteristicile esenţiale ale bunului complet sau finit se încadrează la poziţia din nomenclatura care se referă la bunul complet. Aceste dispoziţii se aplică corespunzător şi bunului complet sau finit când acesta este în stare demontata sau nemontata; b) menţiunile cu privire la o materie dintr-o poziţie a nomenclaturii se referă la aceasta materie, fie în stare pura, fie amestecata sau asociata cu alte materii. Orice referire la un bun dintr-o anumită materie priveşte bunul constituit în întregime sau parţial din aceasta materie. Încadrarea bunurilor compuse din materii, substanţe, materiale sau articole diferite se face în conformitate cu regula 3. ... 3. Când bunurile pot fi încadrate la doua sau mai multe poziţii, prin aplicarea regulii 2 b) sau din orice alt motiv, încadrarea se face după cum urmează: a) poziţia cea mai specifică are prioritate asupra celor cu o sfera mai generală. Bunurile compuse din materii, substanţe, materiale sau articole diferite (prezentate în asortimente destinate vinzarii cu amănuntul) ale căror părţi componente au acelaşi nivel specific se încadrează după regula 3 b); ... b) bunurile compuse din materii, substanţe, materiale sau articole diferite (prezentate în asortimente destinate vinzarii cu amănuntul) care nu pot fi încadrate în conformitate cu regula 3 a) se încadrează după natura sau articolul care le conferă caracterul esenţial atunci când este posibil să se facă aceasta determinare; ... c) în cazul în care bunurile nu pot fi încadrate prin aplicarea regulilor 3 a) sau b) ele se încadrează la poziţia cu numărul cel mai mare dintre poziţiile susceptibile de a fi luate în considerare. ... 4. Bunurile care nu pot fi încadrate prin aplicarea regulilor de mai sus se încadrează la poziţia aferentă celor mai asemănătoare bunuri.5. În completare la prevederile anterioare, pentru produsele specificate mai jos, se aplică următoarele reguli: a) cutiile pentru aparate fotografice, instrumente muzicale, arme, instrumente de desen, bijuterii şi cutii similare, special destinate sa conţină anumite articole sau sortimente de articole, susceptibile de a fi utilizate o perioadă îndelungată şi prezentate împreună cu articolele cărora le-au fost destinate, se încadrează cu acele articole dacă, în mod normal, se vînd împreună. Regula nu se aplică, totuşi, cutiilor care conferă întregului caracterul sau esenţial; ... b) prin derogare de la regula 5 a), materialele şi cutiile de impachetat prezentate împreună cu produsele se încadrează la poziţiile corespunzătoare acelor produse dacă sunt folosite în mod uzual la impachetarea lor. Totuşi, aceasta prevedere nu se aplică când materialele şi cutiile de impachetat sunt evident susceptibile utilizării repetate. ... 6. Încadrarea produselor în subpozitiile unei poziţii se determina prin respectarea prevederilor acelor subpozitii şi notelor de subpozitii cu care se afla în relaţie şi, obligatoriu, cu respectarea regulilor de mai sus, înţelegînd prin aceasta că nu pot fi comparate decît subpozitiile aflate pe acelaşi nivel. În scopul aplicării acestei reguli se vor utiliza şi notele de secţiuni şi capitole corespunzătoare, cu excepţia situaţiei în care conţin dispoziţii contrare. II. Stabilirea originii bunurilor7. La stabilirea originii bunurilor importate se au în vedere următoarele criterii: a) criteriul bunurilor produse în întregime într-o ţara, atunci când numai o ţara intră în considerare în atribuirea originii; ... b) criteriul transformarii substanţiale, atunci când doua sau mai multe tari iau parte la producerea bunurilor. ... 8. Sunt considerate bunuri produse în întregime într-o ţara următoarele: a) produsele minerale şi alte produse obţinute din solul şi subsolul acelei tari, inclusiv din apele teritoriale, precum şi din solul şi subsolul zonelor marine aflate sub jurisdicţia sa naţionala dincolo de limita apelor sale teritoriale; ... b) produsele vegetale recoltate în acea ţara; ... c) animalele născute şi crescute în acea ţara; ... d) produsele obţinute de la animalele vii crescute în acea ţara; ... e) produsele obţinute din vânătoarea şi pescuitul practicate în acea ţara; ... f) produsele obţinute din pescuitul maritim şi alte produse extrase din mare de navele acelei tari, precum şi produsele obţinute la bordul navelor-uzina ale acelei tari; ... g) articolele uzate care pot fi folosite numai pentru recuperarea materiilor prime extrase din ele; ... h) deşeurile şi rebuturile provenind de la operaţiunile de fabricaţie şi prelucrare, precum şi bunurile care nu pot fi folosite, colectate, în acea ţara şi care pot servi numai pentru recuperarea materiilor prime; ... i) bunurile obţinute în întregime în acea ţara din produsele prevăzute la lit. a)-h). ... Bunurile produse în întregime într-o ţara se considera ca fiind originare din acea ţara.9. Bunurile produse în doua sau mai multe tari sunt considerate ca fiind originare din ţara în care bunurile sunt supuse unor operaţiuni de fabricaţie şi prelucrarea substantiala, care le conferă caracteristici de încadrare în tariful vamal la o poziţie diferita de acea aferentă fiecărui material utilizat la obţinerea bunului.10. Fac excepţie de la prevederile pct. 9: a) operaţiunile de fabricaţie şi prelucrare care, deşi impun o schimbare a poziţiei tarifare, nu sunt considerate ca fiind substanţiale ori sunt considerate ca substanţiale numai în condiţii speciale; ... b) operaţiunile de fabricaţie şi prelucrare care, deşi sunt considerate ca substanţiale în condiţii speciale, nu impun o schimbare a poziţiei de încadrare în tariful vamal. ... Stabilirea caracterului de operaţiune substantiala se face de organele vamale, luindu-se în considerare operaţiunea de fabricaţie care conferă articolului caracteristicile esenţiale.11. Accesoriile, piesele de schimb şi sculele destinate a fi utilizate la o masina, aparat sau vehicul sunt considerate ca având aceeaşi origine cu masina, aparatul sau vehiculul cu care sunt importate şi puse în vînzare în mod normal şi corespund ca fel şi număr unei echipari uzuale a acestora.12. Bunurile importate în mai multe transporturi, în stare neasamblata, sunt considerate, în vederea stabilirii originii, ca un singur bun.13. Ambalajele sunt considerate ca având aceeaşi origine cu bunurile pe care le conţin.În cazul în care ambalajele sunt declarate separat de bunuri, originea acestora va fi stabilită pe baza regulilor din prezentul capitol.14. Pentru determinarea originii bunurilor, nu se ia în considerare originea produselor energetice, instalaţiilor, maşinilor şi sculelor utilizate în fabricatia şi prelucrarea bunurilor.15. Sunt considerate operaţiuni substanţiale operaţiunile care conferă produsului finit cel puţin 50% din valoarea sa.16. Nu sunt considerate operaţiuni substanţiale şi nu conferă caracterul de bun originar dintr-o ţara, următoarele operaţiuni: a) manipularea pentru asigurarea conservării ca atare a produselor în timpul transportului şi depozitarii (aerare, prefirare, uscare, refrigerare, conservare în saramura, apa sulfitata sau conţinând alte substanţe, îndepărtarea părţilor alterate şi operaţiuni similare); ... b) operaţiunile simple de desprafuire, cernere, triere, clasificare, asortare (inclusiv alcătuirea seturilor de mărfuri), spalare, vopsire, transare; ... c) schimbarea ambalajului şi recompartimentarea coletelor, simpla imbuteliere în sticle, flacoane, ambalarea în saci, cutii, lăzi, fixarea pe plansete etc. şi orice alte operaţiuni simple de condiţionare; ... d) aplicarea, pe produse sau ambalajele lor, de mărci, etichete sau alte semne distinctive similare; ... e) simplul amestec de produse, chiar din categorii diferite, atunci când unul sau mai multe componente ale amestecului nu îndeplinesc condiţiile de bun originar; ... f) simpla asamblare a părţilor de articole pentru a constitui un articol complet; ... g) cumulul mai multor operaţiuni din cele specificate la lit. a)-f); ... h) sacrificarea animalelor. ... 17. Pentru stabilirea originii bunurilor, importatorii prezintă organelor vamale un certificat de origine în care autorităţile sau organismele împuternicite sa stabilească originea declara expres ca bunurile sunt originare dintr-o anumită ţara.--------------

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11
 Articolul 12
 Articolul 13
 Articolul 14
 Articolul 15
 Articolul 16
 Articolul 17
 Articolul 18
 Articolul 19
 Articolul 20
 Articolul 21
 Articolul 22
 Articolul 23
 Articolul 24
 Articolul 25
 Articolul 26
 Articolul 27
 Articolul 28
 Articolul 29
 Articolul 30
 Articolul 31
 Articolul 32
 Articolul 33
 Articolul 34
 Articolul 35
 Articolul 36
 Articolul 37
 Articolul 38